Дом здравља

''Др Даринка Лукић'' Коцељева

Број:1017

Датум:29.07.2024.

На основу члана 7. и 8. ПКУ за здравствене установе чији је оснивач Република Србија, аутономна покрајина и јединица локалне самоуправе и члана 6. и 7. Колективног уговора за Дом здравља ''Др Даринка Лукић'' Коцељева, на основу Кадровског плана Дома здравља Коцељева за 2022. годину брoј: 112-01-64/2022-02 од 31.08.2022.године, в.д. директора Дома здравља ''Др Даринка Лукић'' Коцељева расписује

**Ј А В Н И О Г Л А С**

**За пријем у радни однос на одређено време због повећаног обима посла**

**на период од 12 месеци са пуним радним временом**

**1.ЛИКВИДАТОР -1 извршилац, место рада ДЗ Коцељева у одсеку за правно-кадровске и економско-финансијске послове**

Поред општих услова предвиђених законом, кандидат мора испуњавати и следеће посебне услове:

-Средње образовање у трајању од четири године (економски техничар):

- да није осуђиван и да се против кандидата не води кривични поступак

- да је здравствено способан за рад на радном месту за које конкурише

- додатна знања: знање рада на рачунару

Кандидати су обавезни да доставе: пријаву на оглас, краћу личну и радну биографију (CV), диплому о завршеном школовању, уверење да кандидат није осуђиван (не старије од 6 месеци), уверење да се против канидата не води кривични поступак(не старије од 6 месеци), уверење о здравственој способности и доказ о знању рада на рачунару. Кандидати који су се јавили на оглас могу бити позвани на разговор ради пружања додатних података који могу бити важни за одлуку о пријему.

Уколико се документа достављају у виду фотокопије потребно је да буду оверена од стране овлашћеног органа. **Овера фотокопије докумената не сме бити старија од 6 месеци.**

Оглас се објављује код НСЗ Испостава Коцељева, у листу ''Послови'' НСЗ, на веб сајту Министарства здравља Републике Србије, огласној табли послодавца и на сајту установе.

Пријаве на оглас се могу поднети лично у Дом здравља ''Др Даринка Лукић'' Коцељева сваког радног дана од 7 до 15 часова или послати препорученом поштом на адресу Дом здравља ''Др Даринка Лукић'' ул.Немањина бр.8 15220 Коцељева са назнаком ''за оглас''.

**Непотпуне и неблаговремене пријаве неће бити узете у разматрање**.

**Оглас остаје отворен 8 дана од дана објављивања у листу ''Послови'' који издаје Национална служба за запошљавање.**

в.д. Директора ДЗ

\_\_\_\_\_\_\_\_\_\_\_\_\_\_\_\_\_\_\_

др Ненад Мандић